فیصل آباد : پاکستان مسلم لیگ ن پنجاب نا صدر و بنجائی وزیر داخلہ رانا ثنا اللہ خان پارینے کہ عمران فتنہ ملکی ریاست آن مائنس مس، او ہرا فصل ءِ دسینے اودے داسہ لاب کیک، فرح گوگی و پنکی پیرنی ہڑتوم آ دو تیٹی ملک ءِ لٹار، پی ٹی آئی اسہ منظم ڈٹ بندی نا رداٹ 9مئی آ ریاست نا رٹ ءِ چیلنج کرسا سرکشی و بغاوت کرے۔ وخت اس کہ ریاست نا برخلاف سرکشی و بغاوت کروک آتے ہچ ءُ حالیت اسے ٹی معافی رسینگپک۔ او نہ اوفتے سیاست کننگ نا حق مریک۔ گچین کاری ہر حالیت اٹ مریک، ولے فتنہ ملک انا سیاست آن مائنس مریک۔ ہرافک دفاعی کاریم تیا جلہو کرے۔ جناح ہاوس و کور کمانڈر نا اُرا ٹی پترینگسا اوفتے لٹار۔ پرغنگ آن پد بلڈنگ ءِ خاخر لگا، حساس ادارہ و دفاعی گڑتے ٹارگٹ کننگا۔ اوفتے ہشار، بلوائی تا کماشی ءِ کرے۔ شہید آتا مجسمہ غاتا بے حرمتی ءِ کرے۔ اوفتے پرغار۔ اوفتے آ چوٹ و لٹ خسار، انڈیا و مودی ءِ راضی کریر و اوفتا آڈیو ویڈیو و جیو فینسنگ تون اوار ایلو شاہدیک ساڑی ءُ۔
(آن لائن)
